**KONZORCIUMI EGYÜTTMŰKÖDÉSI MEGÁLLAPODÁS**

**Támogatásban részesített projekt megvalósítására**

**1. Preambulum**

A \_\_\_\_\_\_\_\_\_\_\_\_\_\_\_\_\_\_\_\_ Konzorcium (a továbbiakban Konzorcium) a Terület- és Településfejlesztési Operatív Program Plusz **……………..** tárgyú felhívására \_\_\_\_\_\_\_\_\_\_\_\_\_\_\_\_\_\_\_\_ azonosító számon regisztrált támogatási kérelmet nyújtott be, amelyet a Terület- és Településfejlesztési Operatív Program Plusz Irányító Hatósága (a továbbiakban: Támogató) a \_\_\_\_\_\_\_\_\_\_\_\_\_\_\_\_\_\_\_\_ kelt, \_\_\_\_\_\_\_\_\_\_\_\_\_\_\_\_\_\_\_\_iktatószámú támogatási döntés szerint támogatásban részesített.

A projekt címe: \_\_\_\_\_\_\_\_\_\_\_\_\_\_\_\_\_\_\_\_ (továbbiakban Projekt), melynek megvalósítására a Támogató támogatási szerződést köt a Konzorciummal.

A Projekt megvalósítására a Konzorcium tagjai az alábbi konzorciumi együttműködési megállapodást (a továbbiakban Megállapodás) kötik:

**2. Szerződő felek**

A Konzorcium tagjai (a továbbiakban együtt Tagok):

|  |  |
| --- | --- |
| **Szervezet neve**: | Önkormányzat |
| Postacím: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

és

az Építési és Közlekedési Minisztérium (székhely: 1054 Budapest, Alkotmány u. 5., törzsszám: 847395, adószám: 15847397-2-41) nevében eljárva

|  |  |
| --- | --- |
| **Szervezet neve**: | Magyar Közút Nonprofit Zrt. |
| Postacím: | 1024 Budapest, Fényes Elek u. 7-13. |
| Székhely: | 1024 Budapest, Fényes Elek u. 7-13. |
| Azonosító szám (törzs-szám/cégjegyzékszám): | 01-10-046265 |
| Adószám: | 14605749-2-44 |
| Aláírásra jogosult képviselője: | Szilvai József Attila vezérigazgató  képviseleti jog: önálló  Mikesz Csaba műszaki vezérigazgató-helyettes  Czipár Zoltán üzemeltetési igazgató  Hesz Gábor fejlesztési és felújítási igazgató  Sajgó Tamás fejlesztési és felújítási osztályvezető  Szabados Szabolcs technológiai és tervezési osztályvezető  Nádai Tamás garanciakezelési osztályvezető  képviseleti jog: együttes (2 aláíró) |
| Számlavezető pénzintézet neve: | Magyar Államkincstár |
| Számlaszám: | 10032000-00286693-00000055 |

A Konzorcium Tagjai maguk közül a \_\_\_\_\_\_\_\_\_\_\_\_\_\_\_\_\_\_\_ –án kelt „Konzorciumi együttműködési megállapodás támogatási kérelem benyújtására” dokumentum alapján a \_\_\_\_\_\_\_\_\_\_\_\_\_\_\_\_\_\_\_Tagot választották a Konzorcium vezetőjévé (továbbiakban Konzorciumvezető). A Konzorciumvezető személyét a Tagok jelen Konzorciumi Együttműködési Megállapodással megerősítik.

A Konzorciumvezető a Projekt megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését.

**3. A Tagok jogai és kötelezettségei**

3.1. A Megállapodás aláírásával a Tagok kijelentik, hogy a Támogató által a Konzorciumvezető részére megküldött támogatási szerződés tervezet rendelkezéseit és annak mellékleteit ismerik, azt magukra nézve kötelezőnek ismerik el, továbbá tudomásul veszik, hogy az abban foglalt kötelezettségek minden Tagra nézve kötelező érvényűek.

A Megállapodás aláírása kifejezi továbbá a Tagok azon szándékát is, hogy a Projekt befejezését követően a Projektben meghatározott célok megvalósítása érdekében a támogatási kérelemben és a támogatási szerződésben leírtaknak megfelelően a fenntartási időszakban is együttműködnek, és az addig elért eredmények további folyamatos fenntartását saját anyagi eszközeikkel biztosítják.

A Tagok a Megállapodás aláírásával a Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Konzorciumvezetőt, hogy a támogatási szerződést, és annak esetleges módosításait, valamint a kifizetési kérelem részeként benyújtandó dokumentumokat nevükben és helyettük benyújtsa. A tagok nevére szóló benyújtandó dokumentumokat a tagok kötelesek megfelelően aláírni, illetve a jogszabályban meghatározott esetekben záradékolni.

Az előzőekben nem szereplő egyéb nyilatkozatok megtétele előtt a Konzorciumvezető biztosítja, hogy a Tagok a nyilatkozat tartalmát megismerjék és elfogadják olyan időben, hogy a nyilatkozatot a Támogató jogszabályban vagy támogatási szerződésben meghatározott határidőben megkapja.

Amennyiben a támogatási szerződés módosítását eredményező, a 2021–2027 programozási időszakban az egyes európai uniós alapokból származó támogatások felhasználásának rendjérőlszóló 256/2021. (V. 18.)Korm. rendelet (a továbbiakban: Korm. rendelet) 149. § (1) bekezdése szerinti körülmény merül fel, a Tagok kötelesek azt a Konzorciumvezetőnek jelezni, illetve egyeztetni egymással a módosítás kérelmezését megelőzően. A Konzorciumvezető köteles biztosítani, hogy a Tagok a Támogató által küldött támogatási szerződés módosításának tervezetét előzetesen elfogadják.

A támogatási szerződésben rögzített kötelezettségek a projekt szintjén értendőek.

A Konzorciumvezető a Megállapodás aláírásával kötelezettséget vállal arra, hogy a támogatási szerződés másolatát és annak esetleges módosításait a támogatási szerződés mindkét fél által aláírt példányának kézhezvételét követő 5 munkanapon belül megküldi a Tagoknak.

3.2. A Tagok a Projekt megvalósítása során kötelesek együttműködni, egymás, a jelen Megállapodásban, illetve a támogatási kérelemben vállalt kötelezettségeinek teljesítését elősegíteni, a teljesítéshez szükséges információt megadni.

A Konzorciumvezető kötelezi magát arra, hogy a Támogatónak, és a Projekt megvalósításának ellenőrzésére jogszabály és a támogatási szerződés alapján jogosult szerveknek a Projekt megvalósításával kapcsolatos bármilyen közléséről a Tagokat tájékoztatja.

A Tagok kötelesek tájékoztatni a Konzorciumvezetőt, ha a Projekt keretében általuk vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja.

A költségvetést érintő változások bejelentését, valamint az azt alátámasztó dokumentációt a tagonként meghatározott támogatási összegre vonatkozóan a Tag maga készíti el a Korm. rendelet szerinti elektronikus alkalmazások segítségével, és továbbítja a Konzorciumvezetőnek, aki – szükség esetén – a projektszintű dokumentumokon átvezeti a változást és benyújtja a Támogatónak, mellékelve a Tag által elkészített dokumentációt.

A Tagok közötti költségátcsoportosítás a Korm. rendelet 149. §-ában, a támogatási szerződés módosítására vonatkozó előírások szerint kezdeményezhető*.*

Amennyiben a Támogató a Projekttel kapcsolatban tájékoztatást kér a Konzorciumvezetőtől, a Konzorciumvezető felhívására a Tagok kötelesek a Projekt keretében általuk vállalt tevékenységről a megfelelő információt olyan határidőben megadni, hogy a Konzorciumvezető a Támogató által megszabott határidőben a kért tájékoztatást megadhassa.

3.3. A Projekt megvalósítása érdekében a Tagok az alábbi tevékenységek megvalósítását vállalják, a Projektben foglalt tevékenységekkel, mérföldkövekkel, műszaki, szakmai tartalommal, illetve költségvetéssel összhangban:

|  |  |  |  |  |
| --- | --- | --- | --- | --- |
|  | Tag neve | Tevékenység | A tevékenységre jutó elszámolható költség összege | A tevékenységre jutó támogatás összege |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

A Tagok felelnek az általuk vállalt, jelen pontban részletezett feladatoknak az elvégzéséért.

3.4. Az egyes Tagok által a Projekt keretében elszámolható költség összegét, és az arra jutó támogatást a következő táblázat tartalmazza[[1]](#footnote-1).

|  |  |  |  |
| --- | --- | --- | --- |
|  | Tag neve | Elszámolható költség | Támogatási összeg |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |

3.5. A Tagok a Projekt megvalósításához az alábbi önrészt adják, amely összesen a Projekt elszámolható költségének\_\_\_\_\_\_\_\_\_%-kát képezi, az alábbi megoszlásban[[2]](#footnote-2):

|  |  |  |  |  |
| --- | --- | --- | --- | --- |
|  | Tag neve | önrész formája | önrész összege | részesedése a projekt elszámolható költségéhez képest (%) |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

3.6. A támogatás igényléséhez szükséges, a Projekt előrehaladásáról és eredményeiről szóló információkat is tartalmazó kifizetési kérelmeket, záró kifizetési kérelmet és projekt fenntartási jelentéseket (továbbiakban együtt: beszámoló) a Konzorcium nevében a Konzorciumvezető állítja össze a monitoring és információs rendszerben, és azon keresztül küldi meg a Támogatónak.

A Tagok a Projekt keretében általuk vállalt tevékenységek előrehaladásáról, a kapcsolódó költségek elszámolásáról a támogatási szerződésben meghatározott mérföldkövek elérését megelőző 15 munkanappal kötelesek a szükséges információkat rögzíteni a monitoring és információs rendszerben, és kötelesek csatolni a támogatási szerződésben előírt mellékleteket.

Mérföldkövek közötti kifizetési kérelmet bármely Tag kezdeményezhet az előbbiek szerint információknak a monitoring és információs rendszerben történő rögzítésével, de ebben az esetben is a Konzorciumvezető köteles a megfelelő Projekt szintű kifizetési kérelem összeállításáért és a Támogató részére történő megküldéséért.

A Támogató felé benyújtásra kerülő mérföldkövek közötti kifizetési kérelemnek el kell érnie a kifizetési kérelmek benyújtására a Korm. rendeletben meghatározott korlátokat*.*

A Tagok tudomásul veszik, hogy a kifizetési kérelemhez tartozó, általuk benyújtott elszámoló bizonylatokra jutó, a Támogató által jóváhagyott támogatást a Támogató közvetlenül utalja a 2. pontban megjelölt, és ez alapján a monitoring és információs rendszerben rögzített bankszámlákra.

A Támogató legfeljebb annak a támogatási mértéknek, illetve összegnek megfelelő támogatást utal a Tag részére, amelyet a felhívás, illetve a támogatásról szóló döntés az adott Tag vonatkozásában maximálisan meghatározott.

Amennyiben az esedékes támogatás folyósítását megelőző ellenőrzés alapján megállapítható, hogy a Tagoknak lejárt esedékességű, meg nem fizetett köztartozása van, a Támogató az adott Tagra jutó támogatás folyósítását felfüggeszti.

Amennyiben a Támogató szabálytalanság vagy a támogatási szerződés megszegése miatt már kifizetett támogatás visszafizetését rendeli el, a Tag köteles az általa okozott szabálytalanság vagy szerződésszegés miatt visszakövetelt összeget közvetlenül a Támogató részére visszafizetni, az erre irányuló felszólításában foglaltak szerint.

Ha nem állapítható meg, hogy a szabálytalanság elkövetésében vagy a támogatási szerződés megszegésében a Tagok milyen mértékben működtek közre, és a Tagok a visszafizetési kötelezettségüket a visszafizetési felszólításban meghatározott időpontig nem teljesítik, a támogató a követelése teljes összegét bármely Taggal szemben érvényesítheti.

3.8. A Korm. rendelet 143. §-a szerint minden konzorciumi tagnak nyújtania kell a kötelező biztosítékokat, ha a ráeső támogatási összeg meghaladja a 20 millió forintot és a Korm. rendelet 144.§ és 147.§-ai szerint nem mentesül a biztosítékadási kötelezettség alól[[3]](#footnote-3).

A konzorciumi tagok a biztosítéknyújtási kötelezettséget átvállalhatják.

A biztosítékokkal kapcsolatos nyilatkozatokat, szerződéseket stb. a Korm. rendeletben és a támogatási szerződésben meghatározott időpontban kötelesek a Tagok a monitoring és információs rendszerben rögzíteni, illetve a szükséges dokumentumokat csatolni, azok a Konzorciumvezető általi projektszintű benyújtással kerülnek a Támogató részére megküldésre.

3.9. A Konzorciumra vonatkozó speciális szabályokat a Korm. rendelet 96. §.-a tartalmazza.

A Konzorcium fenntartása és megfelelő működtetése a Konzorciumvezető kötelezettsége, amelyek az elmulasztásából eredő károkért a Támogató irányában a Konzorciumvezető tartozik felelősséggel.

A Konzorcium fenntartása és megfelelő működtetése körében a Konzorciumvezető a támogatási szerződésben meghatározott cél elérése érdekében összehangolja a Tagok tevékenységét és szervezi a konzorcium munkáját. Ez a rendelkezés nem érinti a Tagok jelen Megállapodás alapján vállalt kötelezettségeikért való egymással szemben fennálló felelősségét.

**4. Kapcsolattartás**

A Tagok a Megállapodás, valamint a támogatási szerződés teljesítésének időtartamára kapcsolattartókat jelölnek ki. A kapcsolattartó nevéről, postacíméről, telefon és telefax-számáról, elektronikus levélcíméről a Tagok a jelen Megállapodás aláírását követően öt munkanapon belül tájékoztatják a Konzorciumvezetőt. A Konzorciumvezető a kapcsolattartók nevéről és elérhetőségéről tájékoztatja a Tagokat.

A kijelölt kapcsolattartók negyedévente legalább egy alkalommal szóbeli egyeztetést tartanak, amelyen megvitatják a Projekt megvalósításának előrehaladásával kapcsolatos teendőket. A szóbeli egyeztetést a Konzorciumvezető kijelölt kapcsolattartója hívja össze. A szóbeli egyeztetésről emlékeztetőt kell készíteni, amelyet a Konzorciumvezető kijelölt kapcsolattartója az egyeztetést követő öt munkanapon belül megküld a Tagok kijelölt kapcsolattartója részére. Az emlékeztetőt a Támogató bármikor kérheti.

**5. A Konzorcium képviselete**

A Konzorciumot a Támogató felé a Konzorciumvezető, más, harmadik személyek felé a Tagok eltérő megállapodása hiányában a Konzorciumvezető képviseli. Jogszabály alapján ellenőrzésre jogosult szervek felé a Tag törvényes képviselője a Tagot önállóan képviselheti. Az ellenőrzésről köteles a Konzorciumvezetőt értesíteni, aki a Tag székhelyén vagy telephelyén lefolytatott helyszíni ellenőrzés során jelen lehet. Amennyiben a Projekttel kapcsolatban harmadik személyek bármely Tagtól tájékoztatást kérnek, a Tag köteles erről előzetesen, a tájékoztatás megadása előtt értesíteni a Konzorciumvezetőt.

**6. A beszerzett eszközök és más dolgok tulajdonjoga, illetve egyéb jogok**

A támogatás felhasználásával a Projekt megvalósítása során beszerzett, illetve létrejövő dolgok és egyéb jogok feletti rendelkezés az alábbiak szerint kerül meghatározásra[[4]](#footnote-4):

6.1. A Projekt eredményei, így különösen (az akárcsak részben) a támogatásból létrehozott vagyon és az azzal kapcsolatos jelentések és egyéb dokumentumok tulajdonjoga, valamint a Projekt során létrejött, vagy beszerzett vagyoni értéket képviselő szellemi alkotások felhasználásának joga az azt beszerző Konzorciumi Tagot illeti, kivéve, ha Tagok jelen megállapodásban eltérően rendelkeznek.

A nemzeti vagyonról szóló 2011. évi CXCVI. törvény 4. § (1) bekezdés f) pontja alapján az országos közutak kizárólagos állami tulajdonba tartozó nemzeti vagyonnak minősülnek. A közúti közlekedésről szóló 1988. évi I. törvény rendelkezései alapján az út határa a kiemelt szegélyig, vagy nyílt árok esetén annak külső széléig tart és ez alapján az országos közút határán belül megvalósult beruházási elem a magyar állam tulajdonában és a Magyar Közút Nonprofit Zrt. vagyonkezelésében és közútkezelésében marad, vagy abba kerül át.

Az Önkormányzat által megvalósított azon projektelemek esetén, amelynél a fejlesztéssel érintett ingatlan az Önkormányzat tulajdonában áll és nem minősülnek országos közúti beruházásnak vagy más állami, egyéb beruházásnak, ott minden, a Projekt során beszerzett eszköz, illetve létrejövő dolog és egyéb jog feletti rendelkezés az Önkormányzatot illeti meg, az ilyen beruházás aktiválása az Önkormányzat feladata.

A beszerzésre kerülő eszközök az adott Tag könyveiben (számviteli nyilvántartásaiban) kerülnek kimutatásra.

A Tagok vállalják az eszközök zavartalan üzemeltetését szolgáló valamennyi javítási, karbantartási, fenntartási, stb. költségét saját költségvetésük terhére.

6.2. Amennyiben a beruházás megvalósítása során az Önkormányzat részéről szükséges országos közúti vagyonelemet a magyar állam részére átadni, az Önkormányzat kötelezettséget vállal arra, hogy a beruházást – vagy amennyiben szükséges, ingatlant - annak megvalósítását követően térítésmentesen – külön megállapodásban - a magyar állam tulajdonába és a Magyar Közút Nonprofit Zrt. vagyonkezelésébe adja. Az Önkormányzat kijelenti, hogy a magyar állammal vagy bármely képviselőjével szemben semmilyen fizetési igénnyel nem lép fel.

Amennyiben a beruházáshoz, vagy a tulajdon-átruházáshoz kapcsolódóan a magyar államot, vagy annak képviselőjét bármilyen fizetési kötelezettség (különösen Áfa-fizetési kötelezettség) terhelné, az Önkormányzat kötelezettséget vállal arra, hogy ezen fizetési kötelezettség teljesítését a magyar államtól és/vagy képviselőjétől átvállalja.

Az Önkormányzat vállalja, hogy a tulajdon-átruházáshoz esetlegesen kapcsolódó telekalakítási, területrendezési feladatokat elvégzi, a szükséges dokumentációt előkészíti, a meglévők módosítását végrehajtja, illetve e tárgyban az illetékes hatóság felé eljár, továbbá a szükséges hatósági engedélyeket, jóváhagyásokat beszerzi, a felmerülő illetékek, igazgatási szolgáltatási díjak, illetve egyéb költségek viselése mellett. Vállalja továbbá, hogy a szükséges telekalakítással és vagyonátadással kapcsolatban az illetékes ingatlanügyi hatóságnál a szükség esetén más intézkedéseket is megtesz.

6.3. Amennyiben a Magyar Közút részéről szükséges az az Önkormányzat részére helyi közúti vagyonelemet átadni, a felek közötti vagyonátadást, annak eljárásrendjét a közúti közlekedésről szóló 1988. évi I. törvény 29. § (4a) és (4b) bekezdése szabályozza.

6.4. A Tagok rögzítik, hogy a Projekt megvalósítása során az Építési és Közlekedési Minisztériumnak az állami építési beruházások rendjéről szóló 2023. évi LXIX. törvény szerint tett nyilatkozata és a Magyar Közút Nonprofit Zrt. részére adott kijelölése és felhatalmazása alapján a Magyar Közút Nonprofit Zrt. jár el konzorciumi tagként.

Az építtetői feladatokat az Önkormányzat az általa kezelt helyi közúti projektelem, a Magyar Közút Nonprofit Zrt. pedig az általa kezelt országos közúti projektelem tekintetében látja el.

Az állami építési beruházásokra vonatkozó jogszabályi előírásokra és a Kbt. rendelkezéseire figyelemmel az építtető

a) lebonyolítót,

b) tervezőt,

c) műszaki ellenőrt,

d) tervellenőrt vagy a tervek ellenőrzését végző más személyt,

e) költségszakértőt,

f) kivitelezőt jelöl ki vagy bíz meg.

**7. A tagság megszűnése, a tagok körének változása**

7.1. A Tag jelen Megállapodás aláírásával megerősíti, hogy a Projekt megvalósításában részt kíván venni, a projektet a támogatási kérelemben meghatározott módon megvalósítja, annak megvalósítása során fokozottan együttműködik a többi Taggal, és a Konzorciumból csak abban az esetben lép ki, ha a támogatási szerződésben és a jelen Megállapodásban vállalt kötelezettségeinek teljesítésére a jelen Megállapodás aláírását követően, neki fel nem róható okból beállott körülmény folytán nem képes.

7.2. Konzorciumi tagok cseréje - ide értve a támogatási kérelmet benyújtó konzorciumvezető személyét is -, új konzorciumi tag bevonása, konzorciumi tag kilépése akkor engedélyezhető, ha

a) nem változik a projekt alapvető célja, és az továbbra is megfelel a felhívás céljának

b) a tagcsere, illetve a tagok számának bővülése esetén az új tag is megfelel a felhívásban meghatározott valamennyi feltételnek és benyújtásra kerülnek a projektgazdák számára előírt dokumentumok,

c) a konzorciumvezető kilépési szándéka esetén a kilépést megelőzően a konzorciumvezetői pozíció átadása megtörténik,

d) a tag kilépése esetén nem változik a konzorciumnak a projektjavaslat benyújtására vonatkozó jogosultsága - ideértve a konzorciumvezetőre vonatkozó feltételeknek való megfelelést is -, kivéve, ha az új kedvezményezett jogszabályon alapuló kötelező jogutódlás következtében lép be a támogatási jogviszonyba,

e) a tag kilépése esetén a tag igazolja, hogy a támogatási szerződésben és a konzorciumi megállapodásban vállalt kötelezettségeinek teljesítésére a megállapodás aláírását követően, neki fel nem róható okból beállott körülmény folytán nem képes,

f) kizárás esetén a konzorciumvezető igazolja, hogy a tag tevékenysége, működése a projekt megvalósítását pénzügyi, illetve szakmai szempontból veszélyezteti,

g) a tagcsere nélküli új tag bevonása indokolt.

7.3. A Konzorciumvezető felmondással a Konzorciumból kizárja azt a Tagot, akinek tevékenysége, működése a Projekt megvalósítását akár pénzügyi, akár szakmai szempontból veszélyezteti.

A felmondási jog gyakorlása előtt a Konzorciumvezető köteles kikérni a Tagok véleményét. Az erről született írásos, Tagok által aláírt emlékeztetőt köteles megküldeni a Támogatónak.

7.4. Valamely Tag kilépése, kizárása vagy jogutód nélküli megszűnése nem eredményezi a jelen Megállapodás és a Konzorcium megszűnését, kivéve, ha ennek következtében a Tagok a támogatási szerződésben és a jelen Megállapodásban vállalt kötelezettségeik teljesítésére nem képesek, és emiatt a támogatási szerződéstől elállnak.

7.5. Ha a kilépő vagy jogutód nélkül megszűnő Tag által vállalt kötelezettségeket a megmaradó Tagok nem tudják teljesíteni, új Tag bevonásáról határozhatnak. A belépő Tag csak olyan szervezet, illetve személy lehet, amely, illetve aki megfelel a felhívásban foglalt követelményeknek.

7.6. A Tag kilépése, illetve kizárása esetén köteles egyeztetést kezdeményezni a Konzorciumvezetővel a Projekt céljának elérése érdekében. A Konzorciumból kiváló Tag köteles a Konzorciumvezetőnek a kiválás időpontját megelőzően a rábízott anyagi eszközökkel és a Projekt kapcsán felmerült költségekkel hiánytalanul, tételesen írásban elszámolni, valamint az általa elvégzett tevékenységről és az elvállalt, de kiválásáig el nem végzett tevékenységekről beszámolni. Köteles továbbá a – a Megállapodás keretében esetlegesen – használatába kapott vagyontárgyat a Konzorciumvezetőnek haladéktalanul, ellenszolgáltatás nélkül visszaszolgáltatni. Az átadás-átvételről jegyzőkönyvet kell készíteni, amelyet a Konzorciumvezető, a kilépő Tag és az átvétellel érintett Tag ír alá.

A kilépő Tagot a kiválást követően is, a támogatási szerződés megszűnéséig terheli a támogatási szerződésben meghatározott dokumentum-megőrzési kötelezettség, ellenőrzés-tűrési kötelezettség, a kiválás időpontjáig megvalósult tevékenységekkel és benyújtott dokumentumokkal kapcsolatos szabálytalanságokért való helytállás.

A kilépő Tag tulajdonába került, támogatásból vásárolt vagyont valamely Tag tulajdonába kell adni, illetve, ha ez nem lehetséges, vagy a Tagok ezt nem kívánják, a megmaradó Tagok ingyenes használatába kell adni. Ha az ingyenes használatba adás nem valósulhat meg, akkor a fejlesztés során létrejött vagyonra jutó támogatást a kilépő tag köteles visszafizetni a támogatási szerződésben visszafizetésre meghatározottak szerint, az abban foglalt feltételekkel a Támogató részére.

7.7. Ha a 7.1 - 7.6. pontban foglalt jogok gyakorlása a jelen Megállapodás módosítását igényli, ahhoz a Támogató hozzájárulása szükséges. A hozzájárulást a támogatási szerződés kedvezményezett általi módosítására előírt szabályok szerint kell kérelmezni a Támogatótól.

**8. A Megállapodás megszűnése és módosítása**

8.1. Jelen Megállapodás a támogatási szerződés elválaszthatatlan részét képezi, és osztja annak jogi sorsát. Ennek értelmében a támogatási szerződés megszűnése jelen Megállapodás megszűnését vonja maga után.

8.2. Jelen Megállapodás megszűnik, ha a Tagok száma a felhívásban megadott minimális tagszám alá, illetve egyre csökken.

8.3. A Megállapodás Támogató által meghatározott kötelező tartalma csak írásban módosítható, melyhez a Támogató hozzájárulása szükséges. A hozzájárulást a támogatási szerződésben a támogatási szerződés kedvezményezett általi módosítására előírt szabályok szerint kell kérelmezni a Támogatótól.

A Tagok adataiban bekövetkezett változások, így különösen székhely, bankszámlaszám, stb., nem igénylik a Megállapodás módosítását. Az adatok változásáról a Tagok haladéktalanul értesítik a Konzorciumvezetőt. A Konzorciumvezető ezekről a változásokról értesíti a monitoring és információs rendszeren keresztül a Támogatót, a Korm. rendelet 149. §-ának szabályai szerint.

8.4. A jogviszonyra és a Projekt megvalósítási kötelezettségére tekintettel a Tagok a felmondás jogát kizárják.

**9. A Tagok egyéb megállapodásai[[5]](#footnote-5)**

9.1. Kapcsolattartás, kézbesítési szabályok

A Tagok a megállapodás teljesítésének időtartamára kapcsolattartókat jelölnek ki. A kapcsolattartásért, koordinációért felelős személyek:

9.1.1. Kapcsolattartó a Konzorciumvezető részéről:

Név:

Cím:

Telefonszám:

Email cím:

9.1.2. Kapcsolattartó a Magyar Közút részéről:

Név:

Cím:

Telefonszám:

Email cím:

Felek a fent megnevezett kapcsolattartójuk személyében bekövetkezett változásról egymást haladéktalanul, írásban, elektronikus úton kötelesek értesíteni. A kapcsolattartók személyében bekövetkezett változás nem minősül a konzorciumi megállapodás módosításának.

A Felek a Megállapodással kapcsolatos valamennyi nyilatkozatukat és értesítésüket a másik fél postai címére/hivatali kapujára vagy a kapcsolattartó személynél/szervezetnél megjelölt postai címre/hivatali/cégkapujára vagy e-mail címére kötelesek írásban megküldeni.

A Megállapodás lényeges tartalmát nem érintő kérdésekben az értesítések e-mailen keresztül is megtehetők, feltéve, ha az abban foglalt információ változatlan tartalommal visszaidézhető. A szerződés lényeges tartalma körébe tartozik különösen (de nem kizárólagosan), így e-mailen joghatályosan nem közölhető a Megállapodás módosítására, kiegészítésére vagy megszüntetésére irányuló nyilatkozat, ezen nyilatkozatok kizárólag eredeti dokumentum formájában tehetők meg.

A Felek rögzítik, hogy az elektronikusan aláírt és elektronikusan továbbított küldemény eredeti dokumentumnak minősül.

Az ajánlott, tértivevényes küldeményként a fél szerződésben rögzített címére (székhely vagy a kapcsolattartónál megjelölt cím) postára adott értesítést a kézbesítés második sikertelen megkísérlését követő 10. (tizedik) munkanapon kézbesítettnek kell tekinteni, ha a tértivevény szerint a kézbesítés azért volt eredménytelen, mert a címzett ismeretlen, ismeretlen helyre költözött, vagy az irat „nem kereste” jelzéssel kerül visszaküldésre a feladó részére. Amennyiben a küldemény átvételét a címzett megtagadja, úgy a kézbesítési vélelem az átvétel megtagadásakor beáll.

A kézbesítés időpontjának személyes kézbesítés esetén a címzett fél általi személyes átvétel időpontját, ajánlott postai küldeménynél az átvétel napját, sikertelen kézbesítés esetén a levél postai visszafordításának napját, míg e-mailes értesítés esetén az e-mail tértivevényében (olvasási visszaigazolásban) jelzett időpontban, ennek hiányában a feladást követő munkanapon, kivéve a „Házon kívül” visszaigazolás esetében időpontját, cégkapun, hivatali kapun történő értesítés esetén az elektronikus tárhelyre történtő feltöltés rögzített időpontját kell figyelembe venni.

9.2. A Tagok kötelezik magukat arra, hogy a Támogató vagy a Támogató által megbízott, illetve jogszabály alapján ellenőrzésre jogosult szervek által lefolytatandó ellenőrzésekhez és egyéb ellenőrzésekhez a megfelelő dokumentációt és a szükséges emberi és technikai és infrastrukturális erőforrásokat biztosítják, az ellenőrzésekhez a szükséges segítséget megadják.

9.3. A Tagok felelősek az általuk nyújtott tevékenység megfelelő színvonaláért, a tevékenységükre irányadó jogszabályi rendelkezések betartásáért.

9.4. A Tagok kijelentik, hogy a Megállapodás teljesítéséhez szükséges szakmai és pénzügyi erőforrással a Támogatási Szerződés erejéig rendelkeznek, és azokat a Megállapodás teljes időtartama alatt biztosítják.

9.5. Tagok megállapodnak abban, hogy az állami és az önkormányzati tulajdonú útszakaszokat érintő beavatkozások műszaki és pénzügyi dokumentumokban elkülönítve jelennek meg, különös tekintettel a műszaki tervdokumentációra, a kapcsolódó költségbecslésre és költségvetési kiírásra, szerződéses pénzügyi feltételekre. Konzorciumvezető feladata ezen követelményeknek való megfelelés biztosítása.

9.6. A Magyar Közút Nonprofit Zrt. a 9.4. ponttal összhangban a Projekt megvalósítására felhasználható saját pénzügyi forrással nem rendelkezik, így a Megállapodásban vállalt kötelezettségeken felül további kötelezettségeket a Projekt megvalósításához nem vállal, értendő ez alatt különösen, a Projekt megvalósításához szükséges szerződések pénzügyi fedezetéhez a Támogatási Szerződés szerinti összegen felüli további fedezet biztosítása (a támogatási összeg és az érvényes ajánlati ár különbségéből fakadó pótfedezet, tartalékkeret, pótmunka, többletmunka). A Támogatási Szerződésben a Magyar Közút Nonprofit Zrt. számára meghatározott támogatási összegen felül a Magyar Közút Nonprofit Zrt. a megvalósításhoz semmilyen jogcímen nem nyújt, nem biztosít további pénzügyi fedezetet.

9.7. A Projekt megvalósításához szükséges közbeszerzési eljárás(oka)t a Magyar Közút Nonprofit Zrt. és az Önkormányzat(ok) a közbeszerzésekről szóló 2015. évi CXLIII. törvény (a továbbiakban: Kbt.) 29. § (2) bekezdése szerint közösen valósítják meg az alábbi szabályok és felelősségi körök mentén:

Felek rögzítik, hogy a

* Magyar Közút Nonprofit Zrt. a Kbt. 5. § (1) bekezdés e) pont szerinti ajánlatkérő szervezet, az Elektronikus Közbeszerzési Rendszer (továbbiakban: EKR) szerinti azonosítója: EKRSZ\_35618302
* Konzorciumvezető a Kbt. 5. § (1) bekezdés c) pont szerinti ajánlatkérő szervezet, EKR azonosítója: EKRSZ\_..................

együttesen, Ajánlatkérők.

Ajánlatkérők a Projekt megvalósításához szükséges közbeszerzési eljárás(oka)t közösen oly módon valósítják meg, hogy a Magyar Közút Nonprofit Zrt. meghatalmazza a Konzorciumvezetőt a közbeszerzési eljárás lefolytatásával, ideértve annak előkészítő szakaszát, és az eljárást érintő döntéshozatalt is, figyelemmel a jelen 9.7. pontban foglaltakra.

Az eljárást megindító felhívásban fel kell tüntetni, hogy az ajánlatkérő(k) a Magyar Közút Nonprofit Zrt. nevében is folytatja a közbeszerzési eljárást.

A közbeszerzési eljárás előkészítő szakaszára és lebonyolítására a Megállapodásban nem szabályozott kérdésekben a Konzorciumvezető közbeszerzési szabályzata az irányadó és az EKR-ben is mint felek meghatalmazottja Konzorciumvezető lesz az eljárást lebonyolító vezető Ajánlatkérő, a további konzorciumi tagok ajánlatkérőként történő feltüntetése mellett.

.

A Magyar Közút Nonprofit Zrt. irányában a Konzorciumvezető tartozik teljeskörű anyagi és egyéb felelősséggel a közbeszerzési eljárás lebonyolításával összefüggésben, ide értendő különösen a Közbeszerzési Döntőbizottság és a bíróság által kiszabott bírságok, valamint a jogsértés miatt az ajánlatkérőt a támogatás vagy annak egy része elvesztésével ért kár megtérítésére.

A Magyar Közút Nonprofit Zrt. jogosult a közbeszerzési eljárásba a közbeszerzés tárgya szerinti műszaki szakmai szakértelemmel rendelkező tagot delegálni. A bírálóbizottsági tag delegálásáról a Magyar Közút Nonprofit Zrt. által a 4. pont szerint megjelölt Kapcsolattartó (továbbiakban: Kapcsolattartó) tájékoztatja Konzorciumvezetőt. Felek megállapodnak, hogy amennyiben a projekt megvalósítása során hatályba lépő jogszabály a közbeszerzési szakértelmet biztosító személy státusza kapcsán nyilvántartásban szereplést követel meg (pl: állami közbeszerzési szaktanácsadó) követel meg, úgy ezen személy alkalmazásáról vagy vele történő szerződés (pld. megbízási szerződés) megkötéséről az önkormányzat gondoskodik. Felek rögzítik, hogy a díjfizetés kapcsán sem rendelkezik forrással a Magyar Közút Nonprofit Zrt., így arra értelemszerűen az Önkormányzat köteles. Amennyiben a Magyar Közút Nonprofit Zrt. delegál bírálóbizottsági tagot, úgy a tagra, a Megállapodásban nem szabályozott kérdésekben irányadó a Konzorciumvezető közbeszerzési szabályzata. Aki ezt köteles részére átadni a szükséges tájékoztatással együtt.

9.8. A Konzorciumvezető a kiírásra kerülő közbeszerzési eljárás műszaki tartalmának meghatározása során szorosan együttműködik a Magyar Közút Nonprofit Zrt. kijelölt Kapcsolattartójával. A teljesítést követően a Magyar Közút által OKKSZ szerint üzemeltetendő utak kapcsán olyan műszaki megoldás nem valósítható meg, amely ellen alapos indokkal emel kifogást a Kapcsolattartó.

A közbeszerzési eljárás dokumentumainak részét képező szerződéstervezetben/szerződéses feltételekben a Magyar Közút Nonprofit Zrt. által fizetendő vállalkozási díj megfizetése kapcsán a fizetési és számlázási feltételekre vonatkozóan külön rendelkezések kerülnek meghatározásra. A közbeszerzési eljárás megindítása felőli intézkedés megkezdését megelőzően – bírálóbizottsági tag kijelölésétől függetlenül – a Konzorciumvezető köteles a vállalkozási szerződés tervezetét és mellékleteit véleményezésre megküldeni a Kapcsolattartó részére. A vállalkozási szerződéstervezet Magyar Közút Nonprofit Zrt. által történő véleményezésére nyitva álló időtartam 10 munkanap. A Magyar Közút Nonprofit Zrt. szerződéstervezetet érintő jóváhagyása hiányában az Önkormányzat nem indíthatja meg a közbeszerzési eljárást.

Amennyiben a közbeszerzési eljárás során a Magyar Közút Nonprofit Zrt. által előzetesen jóváhagyott szerződéstervezet módosítása szükséges, úgy a módosítás tervezetét Konzorciumvezető köteles a Kapcsolattartó részére előzetes véleményezésre megküldeni. A módosítási javaslat véleményezésére nyitva álló időtartam 5 munkanap. A Magyar Közút Nonprofit Zrt. jóváhagyása hiányában a korábban jóváhagyott szerződéstervezet az eljárás során nem módosíthatók.

9.9. Konzorciumvezető az eljárás eredményéről köteles a Kapcsolattartót tájékoztatni, legkésőbb az összegezés megküldésével egyidejűleg.

9.10. A közbeszerzési eljárás eredményeként a vállalkozási szerződést az Ajánlatkérők közösen kötik meg a nyertes ajánlattevővel. Az Önkormányzat részéről az eljárás lebonyolító személy szignálva küldi meg az nyertes ajánlattevővel kötendő, adatokkal kitöltött, és mellékletekkel felszerelt szerződéstervezetet. Papír alapú szignálás esetén minden lapot, digitális szignálás esetén a pdf dokumentumot kell elektronikus aláírással szignálni. Az Önkormányzat és a nyertes ajánlattevő által aláírt szerződést a Magyar Közút Nonprofit Zrt. által történő aláírásra a Konzorciumvezető köteles a Magyar Közút Nonprofit Zrt. részére (1024 Budapest, Fényes Elek utca 7-13. szám, 504. iroda) megküldeni.

9.11. A közbeszerzési eljárás - beleértve az előkészítő szakaszt is – teljeskörű dokumentálási kötelezettsége a Konzorciumvezetőt terheli.

Konzorciumvezető köteles a Kapcsolattartó részére a lebonyolított közbeszerzési eljárás teljeskörű iratanyagát elektronikus adathordozón átadni, legkésőbb a tárgyi eljárás eredményeként történő szerződéskötés napjáig.

9.12. A közbeszerzési eljárás előkészítésével és lefolytatásával felmerülő valamennyi költség a Konzorciumvezetőt terheli.

9.13. Felek rögzítik, hogy a közbeszerzési eljárás lefolytatásáért, és azt követően a Projekt elszámolása tekintetében minden anyagi és egyéb felelősséget az Önkormányzat visel.

**10. Záró rendelkezések**

10.1. Jelen Megállapodás … oldalon és … db eredeti példányban készült. A Megállapodás a támogatási szerződés elválaszthatatlan részét képezi.

10.2. A jelen Megállapodás hatályba lépésének napja megegyezik a Tagok közül az utolsóként aláíró aláírásának napjával. A Konzorciumvezető a Megállapodás hatályba lépését követően a Megállapodást megküldi a Támogató részére.

10.3. Jelen Megállapodásban nem szabályozott kérdésekben a vonatkozó magyar jogszabályok rendelkezései az irányadók.

10.4. A Tagok képviseletében aláíró személyek kijelentik és cégkivonatukkal, valamint aláírási címpéldányaikkal igazolják, hogy a jelen Megállapodás 2. pontjában feltüntetettek szerint jogosultak a Tag képviseletére, továbbá ennek alapján a jelen Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek, tulajdonosaik a támogatási jogügyletet jóváhagyták és harmadik személyeknek semminemű olyan jogosultsága nincs, mely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

|  |  |  |
| --- | --- | --- |
| Konzorcium Vezetője  ..............................................  Név  ..............................................  Szervezet  P.H.  Aláírás dátuma:  …………………………… | Konzorciumi Tag  ..............................................  Név  ..............................................  Szervezet  P.H.  Aláírás dátuma:  ………………………… | Konzorciumi Tag  ..............................................  Név  ..............................................  Szervezet  P.H.  Aláírás dátuma:  …………………………… |

1. A monitoring és információs rendszerben tagi szinten rögzített adatoknak jelen táblázat tartalmával összhangban kell állniuk. [↑](#footnote-ref-1)
2. A monitoring és információs rendszerben tagi szinten rögzített adatoknak jelen táblázat tartalmával összhangban kell állniuk. [↑](#footnote-ref-2)
3. Ha a projekt támogatási összege meghaladja az 50 millió forintot, a fenntartási időszakban azon konzorciumi tagoknak is szükséges a konzorciumi tag részére juttatott támogatási összeg 50%-ának megfelelő mértékű biztosítékot nyújtaniuk, amelyekre jutó támogatás egyenként nem haladja meg az 50 millió forintot. [↑](#footnote-ref-3)
4. Itt részletezni kell a tulajdonjogokat, a használati jogokat, és egyéb esetleges másjogokat. A dolgokat és jogokat a támogatási kérelemben szereplő részletezettséggel elegendő megadni. [↑](#footnote-ref-4)
5. A tagok a minta által nem szabályozott kérdéseket is rendezhetnek, ezek azonban nem lehetnek ellentétesek az 1-8. ponttal, illetve az 1-8. pontok nem törölhetők. [↑](#footnote-ref-5)